Mashina haydovchisi tog‘li hududda yo‘ldagi xavfli burilishda e’tiborsizlik qilgan. Foto: Videodan kadr Surxondaryo viloyati Uzun tumanidan o‘tgan 4K-620 yo‘lining 51-kilometrida odamlar o‘limi bilan bog‘liq yo‘l-transport hodisasi yuz bergan. Viloyat IIB YHXB axborot xizmatining xabar berishicha, hodisa 2023 yil 7 may kuni soat 23:30 larda sodir bo‘lgan. Denov yo‘nalishidan harakatlanib kelayotgan Lacetti mashinasi haydovchisi yo‘ldagi xavfli burilishda e’tiborsizlik qilgan va mashina jarlikka qulab tushgan. Oqibatda mashinada bo‘lgan bir kishi hodisa joyida, yana bir kishi esa shifoxonada halok bo‘lgan.